શહેરના ટુંકીગલી, રાજા રણછોડરાય માર્કેટ, જુના બસ સ્ટેન્ડ પાસેનો વિસ્તાર, બોરસદ ચોકડી, ડેરી રોડ વિસ્તારમાં કેટલાક દિવસો પૂર્વે ગેરકાયદેસર દબાણો, લારી-પાથરણાવાળાઓને દુર કર્યા બાદ શુક્રવારે સવારથી જ ચીફ ઓફિસરના વડપણ હેઠળ નગરપાલિકાના ૨૦૦ કર્મીઓ, અવકુડા, કલેક્ટરાલય તેમજ સુરક્ષારકર્મીઓના ૧૦૦ મળી ૩૦૦ ઉપરાંતના અધિકારીઓ-કર્મચારીઓના કાફલાએ ૩ જેસીબી, ૧૨ ટ્રેક્ટરો સાથે ડૉ. મહેન્દ્ર શાહની હોસ્પિટલ પાસે આવેલી મીઠાઇની દુકાનો, ફાસ્ટફુડ પાર્લરો, ચ્હાની લારીઓ પાસેના કાચા-પાકા અનઅધિકૃત્ત બાંધકામો, સો ફૂટના માર્ગની બન્ને સાઇડે છેલ્લા ત્રણ દિવસોમાં હદ વિસ્તારના પટ્ટાઓ દ્વારા નિયત કરેલા દબાણો સહિત આસપાસના વિસ્તારમાં માર્જીનભંગ કરતા દુકાનો-શૉ રૂમોના ઓટલા, મકાનો-દુકાનોની છત, રેતી-સિમેન્ટની પાળીઓ, પતરાની આડશો, ઉભા કરાયેલા શેડ, બાંકડા, ગ્રાહકો માટે ઉભી કરેલી બેઠક વ્યવસ્થા, ચા-નાસ્તાની લારીઓ, સર્વવન્ટ કવાટર્સ કે ચોકીદારની કેબિન, પાનના ગલ્લા, કેબિનો  ઉપર તબક્કાવાર જેસીબી મશીન ફેરવીને તોડવાની કામગીરી શરૂ કરતા સ્થળ ઉપર સ્થાનિક રહીશો, વેપારી-વ્યવસાયિકો, વાહનચાલકોની તીવ્ર ભીડ વર્તાઇ હોવા સહિત રાહદારીઓએ એકબીજાને પૃચ્છા કરીને ઘટનાની જાણકારી મેળવવાનો પ્રયાસ કર્યો હતો.